Regse terroriste blameer MalemaArgieffoto van ‘n ontploffing Julius Malema se singery van die “Skiet die boer”-lied het glo die aksies van ‘n terroris beïnvloed. Kliniese sielkundige Franco Visser getuig tans in die vonnisuitspraak van Georgios Kiratzidis, Martinus Vorster en Ruan Louw in die Phalaborwa rondgaande hof, berig die SAUK. Visser het Maandag gesê Malema se singery van die lied, en die moord op Eugène Terre’Blanche, voormalige leier van die AWB, het Kiratzidis in ‘n “vreeslike emosionele toestand” gelaat. Die drie het beplan om huise van leiers van die ANC, busse wat swartmense vervoer en informele nedersettings op te blaas. Hulle is op alle aanklagte skuldig bevind, insluitend sameswering om aan terroriste-aktiwiteite deel te neem, die onwettige vervaardiging en besit van springstof, en onwettige besit van vuurwapens en ammunisie.